मालवीय नगर में बिछाई जा रही पानी की पाइप लाइन
नगर में व्यवस्थित और पर्याप्त जलापूर्ति करने के लिए पहले ही 30 किमी लंबी पाइप लाइन हर वार्ड में बिछाई जा चुकी है। बढ़ती जरूरत के मद्देनजर लोगों की मांग पर अनेक वार्डों में पाइप लाइन का विस्तार किया जा रहा है। इसके चलते वार्ड 15 के मालवीय नगर में नई पाइप लाइन बिछाई जा रही है।
यह बातें नपाध्यक्ष कैलाश परमार ने पाइप लाइन विस्तार कार्य का भूमिपूजन करते हुए कही। कार्य का शुभारंभ नपाध्यक्ष कैलाश परमार ने वार्ड पार्षद प्रतिनिधि भगवत सिंह मेवाड़ा एवं वार्डवासियों की उपस्थिति में मंत्रोच्चार के साथ किया। गायत्री परिवार के मोहन सिंह अजनोदिया ने मंत्रोच्चार के साथ कार्य संपन्न कराया। इस मौके पर मालवीय नगर के वाशिंदों ने श्री परमार तथा वार्ड पार्षद सहित अन्य लोगों का पुष्पमाला पहनाकर सम्मान भी किया। मालवीय नगर में 6 इंच पाइप लाइन मेन रोड से 3 लाख 42 हजार रुपए की लागत से बिछाई जाएगी। इस मौके पर जिला कांग्रेस महामंत्री प्रदीप प्रगति, आलोक आर्य, पार्षद नरेंद्र कुशवाह, ठेकेदार कृपाल सिंह ठाकुर, गिरधारीलाल नागलिया, नपा उपयंत्री अनिल धुर्वे, विजेंद्र सिंह ठाकुर, अर्जुन सिंह सिठोली, जगदीश प्रसाद कौशल, प्रहलाद सिंह परमार, रतन सिंह परमार, रामचंद्र बोड़ाना आदि उपस्थित थे।
hin_Deva hin_Deva hin_Deva